**Թիլի Մեց** (մայիսի 26, 1967(1967-05-26), Լյուքսեմբուրգ, Լյուքսեմբուրգ), լյուքսեմբուրգցի ուսուցիչ, Լյուքսեմբուրգի Կանաչների կուսակցության գործիչ, 2018 թվականի հունիսից՝ Եվրախորհրդարանի պատգամավոր։

Քաղաքական գործունեություն
-------------------------

### Կարիերա ներքին քաղաքականությունում

Լյուքսեմբուրգի Կանաչների կուսակցության նախագահի պաշտոնը Մեցը զբաղեցրել է 2004 թվականից մինչև 2009 թվականը։ 2005-2011 թվականներին եղել է Վեյլեր-լա-Տուրի համայնքի ղեկավարը՝ պաշտոնում հաջորդելով Սեսիլ Հեմմենին։ 2017 թվականի դեկտեմբերից եղել է Լյուքսեմբուրգի քաղաքային խորհրդի անդամ։ 2014 թվականի Եվրախորհրդարանի ընտրություններում, երբ նրա կուսակցությունը մանդատ է ձեռք բերել, Կլոդ Տուրմեսը հավաքել է երկրորդ ամենաշատ ձայները Կանաչների ցուցակում։

### Եվրախորհրդարանի պատգամավոր, 2018 թվականից մինչ այժմ

2018 թվականի մայիսին պետքարտուղար Կամիլ Գիրայի մահից հետո Տուրմեսը վերադարձել է ազգային քաղաքականություն և հաջորդ ամիս ստանձնել իր պաշտոնը Լյուքսեմբուրգի կառավարությունում (*Bettel-Schneider government*): Նրանից հետո Մեցը 2018 թվականի հունիսի 20-ին տեղափոխվել է Եվրախորհրդարան։ Պաշտոնավարման մնացած ժամանակահատվածում աշխատել է որպես Եվրախորհրդարանի արդյունաբերության, հետազոտությունների և էներգետիկայի հանձնաժողովի անդամ, եղել է Հնդկաստանի և Անդյան միության երկրների հետ հարաբերությունների պատվիրակությունների անդամ։

Եվրախորհրդարանի 2019 թվականի ընտրություններից հետո Մեցը եղել է միջկուսակցական աշխատանքային խմբի անդամ՝ պատասխանատու թվայնացման վերաբերյալ Եվրախորհրդարանի քառամյա աշխատանքային ծրագրի մշակման համար։

2019 թվականից Մեցը նաև Շրջակա միջավայրի, հանրային առողջության և սննդի անվտանգության, ինչպես նաև տրանսպորտի և զբոսաշրջության կոմիտեում է։ 2020 թվականին միացել է նաև տեղափոխման ժամանակ կենդանիների պաշտպանության հետաքննության կոմիտեին։

Ի հավելումն հանձնաժողովներին իր ներկայացվածությանը, Մեցը եղել է Կենտրոնական Ամերիկայի երկրների և Եվրո-Լատինաամերիկյան խորհրդարանական վեհաժողովի (EuroLat) հետ հարաբերությունների հարցերով ԵԽ պատվիրակությունների կազմում։ Նա նաև Եվրոպական խորհրդարանի ԼԳԲՏ իրավունքների խմբակցության, հաշմանդամության հարցերով Եվրոպական խորհրդարանի խմբակցության, կենդանիների բարեկեցության և պահպանման հարցերով Եվրոպական խորհրդարանի խմբակցության և Եվրախորհրդարանի քաղցկեղի դեմ խմբակցության անդամ է։

Այլ գործունեություն
-------------------

Մեցը եղել է Լյուքսեմբուրգի ցրված սկլերոզի միության նախագահ, Հաշմանդամության բարձրագույն խորհրդի (*CSPH*) փոխնախագահ և Լյուքսեմբուրգի վերականգնողական կենտրոնի տնօրենների խորհրդի անդամ։

Քննարկում
---------

2019 թվականի փետրվարին Մեցը եղել է Եվրախորհրդարանի Կանաչների կուսակցության չորս պատգամավորներից մեկը (մյուս պատգամավորներն են եղել Մոլլի Սքոթ Կատոն, Միշել Ռիվասին և Թոմաս Ուեյցը), որը ժամանակավորապես ձերբակալվել է եվրոպական B61 միջուկային ռումբերի առկայության դեմ բողոքելու համար Կլայն Բրոգել ավիաբազա ներխուժելու պատճառով, բողոք, որը հաջորդել է նույն ամսվա սկզբին Միջին հեռահարության միջուկային ուժերի (*INF*) պայմանագրից ԱՄՆ-ի դուրս գալուն։

Անձնական կյանք
--------------

Մեցն ապրում է հայրենի քաղաքում, ամուսնացած է և ունի չափահաս դուստր։

Ծանոթագրություններ
------------------

1. 1 2
2. ↑  Wahlergebnisse der Europawahl 2014 auf der Website der luxemburgischen Regierung, abgerufen am 1. Februar 2019. (französisch)
3. ↑  Florian Eder (June 13, 2019), POLITICO Brussels Playbook, presented by Google: Madrid’s moment — Parliament working groups sneak peak — Happy birthday, GDPR *Politico Europe*.
4. ↑  Members of the Committee of Inquiry on the Protection of Animals during Transport European Parliament, press release of July 9, 2020.
5. ↑  Tilly Metz European Parliament.
6. ↑  Members European Parliament Intergroup on LGBTI Rights.
7. ↑  Bureau of the Disability Intergroup of the European Parliament is established European Disability Forum, press release of 14 February 2020.
8. ↑  Members Archived 2019-08-31 at the Wayback Machine. European Parliament Intergroup on the Welfare and Conservation of Animals.
9. ↑  MAC MEPs in the 2019-24 legislature Archived 2020-02-02 at the Wayback Machine. MEPs Against Cancer.
10. ↑  Hoher Behindertenrat (CSPH) Archived 2020-01-28 at the Wayback Machine. auf der Website des Ministeriums für Familie, Integration und die Großregion.
11. ↑  Eline Schaart (February 20, 2019), 4 Green MEPs arrested after anti-nuclear protest at Belgian military base *Politico Europe*, October 1, 2019.


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Եվրախորհրդարան |
|  |
| Չափորոշչային վերահսկողություն | GND: 1187229504 · VIAF: 2189155919373239730005 · WorldCat VIAF: 2189155919373239730005 |

 |